
DR.30.6.2008 33 

 

 
Dr. Haji Mohd. Puad Zarkashi [Batu Pahat]:  Keluarlah. 

Tuan Yang di-Pertua:  Ahli-ahli Yang Berhormat, sila duduk. 

Dato’ Lilah bin Yassin [Jempol]:  [Menyampuk] 

Tuan Yang di-Pertua:  Sila duduk. 

 Datuk Bung Moktar bin Radin [Kinabatangan]:  [Bercakap tanpa pembesar 
suara] 

 Tuan Yang di-Pertua:  Yang Berhormat Kinabatangan senyap. Sila. 

 Dato' Sri Haji Mohd. Najib bin Tun Haji Abdul Razak: Terima kasih Tuan Yang 
di-Pertua. Lebih mudah tidak ada pembangkang dalam Dewan. [Tepuk]  

Bagi memastikan Malaysia mengekalkan momentum pertumbuhan yang positif 
dan seimbang, agenda pembangunan di bawah Kajian Separuh Penggal Rancangan 
Malaysia Kesembilan... 

 Dr. Dzulkiefly Ahmad [Kuala Selangor]:  Hendak jadi Perdana Menteri ke? 

 Dato' Sri Haji Mohd. Najib bin Tun Haji Abdul Razak: ...akan terus dilaksanakan 
berdasarkan lima teras utama Misi Nasional. Salah satu teras penting ialah teras ketiga iaitu 
menangani masalah ketidaksamaan sosioekonomi yang berterusan.  

Objektif utama teras ini adalah bagi menangani ketidaksamaan sosioekonomi dan 
mencapai objektif pengagihan secara membina dan produktif. Di bawah teras ini 
pendekatan yang diambil adalah untuk mengurangkan ketidakseimbangan dari segi 
kumpulan etnik kawasan bandar dan luar bandar dan wilayah. 

 [Timbalan Yang di-Pertua (Datuk Dr. Haji Wan Junaidi Tuanku Jaafar) 
mempengerusikan Mesyuarat] 

 Saya ingin menjelaskan bahawa pelaksanaan strategi-strategi di bawah teras ini 
tidak menafikan atau dengan izin exclude peluang-peluang golongan lain. Dalam 
menangani ketidakseimbangan tersebut tumpuan teras ketiga diberi kepada tiga golongan 
yang masih jauh ketinggalan dari segi pendapatan dan hak milik kekayaan iaitu: 

(i) golongan bumiputera, pemilikan dari segi ekuiti dalam sektor 
korporat 19.4%, hak milik premis 15% dan pendapatan purata 
RM3,156; 

(ii) golongan bumiputera Sabah dan Sarawak dari segi hak milik 
sektor korporat 3% dan pendapatan purata antara RM2,063 
hingga RM 2,858; dan 

(iii) masyarakat India dari segi hak milik sektor korporat 1.1%, hak 
milik premis 3.8% dan pendapatan purata RM3,799. 

Berasaskan fakta tersebut strategi penyusunan semula hak milik telah 
menggariskan langkah penting untuk meningkat penyertaan berkesan dalam ekonomi bagi 
golongan yang masih jauh ketinggalan iaitu bumiputera, bumiputera Sabah dan Sarawak 
dan masyarakat kaum India.  

Walau bagaimanapun usaha ini tidak akan menjejas atau mendiskriminasikan 
golongan kaum Cina dan golongan lain selaras dengan falsafah pembangunan negara yang 
berteraskan pertumbuhan dengan pengagihan atau dengan izin growth with distribution 
yang kita telah amalkan semenjak tahun 1970 lagi. Sebenarnya masyarakat kaum Cina 
terus mencapai peningkatan dari segi hak milik sektor korporat iaitu 42.4%, hak milik premis 
sebanyak 76.1% dan pendapatan purata sebanyak RM4,853.  

Salah satu strategi yang tercatat dalam Kajian Separuh Penggal Rancangan 
Malaysia Kesembilan ialah graduan bumiputera berbakat yang mempunyai idea kreatif dan 
inovatif akan dibantu bagi mengkomersialkan idea mereka. Strategi ini menekan kepada 
pendekatan baru yang akan diberi keutamaan pada bumiputera yang berbakat iaitu 
berasakan merit dan keperluan. 



Dr. Haji Mohd. Puad Zarkashi [Batu Pahat]: Keluarlah. Tuan Yang di-Pertua: Ahli-ahli Yang Berhormat, sila duduk. Dato' Lilah bin Yassin [Jempol]: [Menyampuk]. Tuan Yang di-Pertua: Sila duduk. Datuk Bung Moktar bin Radin [Kinabatangan]: [Bercakap tanpa pembesar suara]. Tuan Yang di-Pertua: Yang Berhormat Kinabatangan senyap. Sila. Dato' Sri Haji Mohd. Najib bin Tun Haji Abdul Razak: Terima kasih Tuan Yang di-Pertua. Lebih mudah tidak ada pembangkang dalam Dewan. [Tepuk]. Bagi memastikan Malaysia mengekalkan momentum pertumbuhan yang positif dan seimbang, agenda pembangunan di bawah Kajian Separuh Penggal Rancangan Malaysia Kesembilan... Dr. Dzulkiefly Ahmad [Kuala Selangor]: Hendak jadi Perdana Menteri ke?. Dato' Sri Haji Mohd. Najib bin Tun Haji Abdul Razak: ...akan terus dilaksanakan berdasarkan lima teras utama Misi Nasional. Salah satu teras penting ialah teras ketiga iaitu menangani masalah ketidaksamaan sosioekonomi yang berterusan. Objektif utama teras ini adalah bagi menangani ketidaksamaan sosioekonomi dan mencapai objektif pengagihan secara membina dan produktif. Di bawah teras ini pendekatan yang diambil adalah untuk mengurangkan ketidakseimbangan dari segi kumpulan etnik kawasan bandar dan luar bandar dan wilayah. [Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat]. Saya ingin menjelaskan bahawa pelaksanaan strategi-strategi di bawah teras ini tidak menafikan atau dengan izin exclude peluang-peluang golongan lain. Dalam menangani ketidakseimbangan tersebut tumpuan teras ketiga diberi kepada tiga golongan yang masih jauh ketinggalan dari segi pendapatan dan hak milik kekayaan iaitu: (i) golongan bumiputera, pemilikan dari segi ekuiti dalam sektor korporat 19.4%, hak milik premis 15% dan pendapatan purata RM3,156; (ii) golongan bumiputera Sabah dan Sarawak dari segi hak milik sektor korporat 3% dan pendapatan purata antara RM2,063 hingga RM 2,858; dan. (iii) masyarakat India dari segi hak milik sektor korporat 1.1%, hak milik premis 3.8% dan pendapatan purata RM3,799. Berasaskan fakta tersebut strategi penyusunan semula hak milik telah menggariskan langkah penting untuk meningkat penyertaan berkesan dalam ekonomi bagi golongan yang masih jauh ketinggalan iaitu bumiputera, bumiputera Sabah dan Sarawak dan masyarakat kaum India. Walau bagaimanapun usaha ini tidak akan menjejas atau mendiskriminasikan golongan kaum Cina dan golongan lain selaras dengan falsafah pembangunan negara yang berteraskan pertumbuhan dengan pengagihan atau dengan izin growth with distribution yang kita telah amalkan semenjak tahun 1970 lagi. Sebenarnya masyarakat kaum Cina terus mencapai peningkatan dari segi hak milik sektor korporat iaitu 42.4%, hak milik premis sebanyak 76.1% dan pendapatan purata sebanyak RM4,853. Salah satu strategi yang tercatat dalam Kajian Separuh Penggal Rancangan Malaysia Kesembilan ialah graduan bumiputera berbakat yang mempunyai idea kreatif dan inovatif akan dibantu bagi mengkomersialkan idea mereka. Strategi ini menekan kepada pendekatan baru yang akan diberi keutamaan pada bumiputera yang berbakat iaitu berasakan merit dan keperluan.